kardosdrur/scandi-wiki huggingface dataset:
Egils saga

Egil Skallagrimssons Saga er en saga, der omhandler Egil Skallagrimssons livhistorie (ca. 910 – 994). Den er formentlig nedskrevet omkring 1230 af en ubekendt forfatter. Den er oversat til dansk af både N.M. Petersen, Martin Larsen, Johannes V. Jensen og Rolf Stavnem.

Egil Skallagrimsson var søn af Bera og Skallagrim, søn af Kveldulf, søn af Ulv. Egil blev gift med Asgerd Bjørnsdatter.
Egil havde tre søskende, Thorolf, Søun og Thorun, og børnene Thorger, Bera, Bødvar, Gunnar og Thorstein, hvis datter var den Helga, som Ravn og Gunløg Ormstunge stredes om.

Ifølge sagaen var Egil en stor og respekteret mand. Han udrettede store ting og havde et godt ry mange steder. Andre steder som i Norge var han dog knap så velkommen. Her forulempede Egil flere gange kongen, Erik Blodøkse.

Sagaen indeholder en del småkvad, men er mest kendt for sønnetabet  og kvadet om Arinbjørn (Arinbjarnarkvida ).

Se også 
 Nordisk saga
 Gísla saga
 Njáls saga
 Kongesagaer
 Legendariske sagaer

Eksterne henvisninger 
 Egils saga Skalla-Grímssonar
 Online udgave af Egil Skallagrimssons saga

Noter 

Nordiske sagaer
Den lokale galaksegruppe

Den lokale galaksegruppe, også kaldet den lokale galaksehob eller den lokale gruppe, er en galaksehob bestående af 30–40 galakser og med en udstrækning på mellem 5 og 10 mio. lysår. Gruppen domineres af de tre spiralgalakser Andromedagalaksen, Mælkevejen og den noget mindre M33 i stjernebilledet Triangulum (Trekanten). Alle øvrige medlemmer af den lokale gruppe er dværggalakser, som f.eks. Andromedagalaksens satellitgalakser M32 og M110 samt Mælkevejens satellitter – de Magellanske Skyer. Ingen af disse dværggalakser har masser på mere end en hundrededel af Mælkevejens. Den lokale gruppe regnes for værende permanent i den forstand, at gruppen holdes sammen af medlemmernes gensidige massetiltrækning. Den lokale gruppe er en del af den lokale superhob kaldet Virgohoben.

Gruppens Galakser

Kort

Eksterne kilder/henvisninger 

 The Local Group of Galaxies 
 Lademanns ASTRONOMI-leksikon 1-2, 1979. 
 Den Store Danske Encyklopædi
Firma

Firma. Fra italiensk firma, 'underskrift', afledt af latin firmus. Blev oprindelig brugt om en bindende underskrift af et handelshus.

Ordet firma er en betegnelse for en mindre virksomhed inden for handel, service eller industri. Bruges også om en erhvervsvirksomheds navn eller mærke.

Se også 

 Firmaet (efterretningstjeneste)
Folkedrab

Folkedrab er den aktive og forsætlige handling at dræbe større befolkningsgrupper for at udrydde dem helt eller delvist. Eller gennem aktive og forsætlige handlinger indirekte at forårsage døden af befolkningsgrupper for at udrydde gruppen helt eller delvist. Folkedrab er en forbrydelse, der hører under forbrydelser mod menneskeheden. Ordet anvendes ofte synonymt med folkemord  . Folkemord er et bredere antropologisk udtryk, der omfatter undertrykkelse og ødelæggelse af et folkeslags livsgrundlag og/eller kultur for at fjerne befolkningsgruppen identitet og tvinge den til assimilation i en større gruppe. Alternativt kaldes folkemord for kulturmord eller etnocide .

Udtrykket tilskrives Raphael Lemkin, som kombinerede det old græske ord "genos" (folk eller race) og det latiske suffiks "-cædere" (drab) til "genocide". Efter 2. verdenskrig og især nazisternes forbrydelser mod menneskeheden vedtog FN en folkedrabskonvention : Konvention om forebyggelse af og straf for folkedrab .

På trods af den klare juridiske definition har det vist sig, at visse hændelser er vanskelige at karakterisere som folkedrab - oftest af politiske årsager. Både anklager om og afvisning af folkedrab kan have politiske motiver, da klassificeringen kan have relevans for retten til territorier eller erstatning og anden forpligtelse over for ofrene eller det internationale samfund. Derudover kan anklager om folkedrab være et effektivt politisk værktøj, som både kan ødelægge en nations ære og en politikers karriere.

Se også 
 
 Krigsforbrydelse
 Den Internationale Straffedomstol
 Folkedrabet i Rwanda
 Holocaust

Eksterne henvisninger 

 Folkedrab.dk

Referencer 

 
Krige
Carl von Arenstorff

Carl von Arenstorff (marts 1625 – 10. december 1676 i København) var en tysk officer i svensk og dansk tjeneste. Hans broder var Friedrich von Arenstorff.

Carl von Arenstorff blev født i Mecklenburg og deltog som svensk officer i Trediveårskrigen og senere også i krigen mod Polen. I svensk tjeneste opnåede han at blive generalmajor, men 1673 gik han i dansk tjeneste, hvor han blev generalløjtnant i kavalleriet og senere medlem af geheimerådet. Han førte sammen med kong Christian 5. de danske styrker i Slaget ved Lund 1676; her blev han dødeligt såret. Hans sarkofag står i Slesvig Domkirke i Sydslesvig.

Eksterne henvisninger 
 Restaureringen af Carl von Arenstorffs sarkofag

Officerer fra Tyskland
Generalløjtnanter fra Danmark
Carl
Danskere i 1600-tallet
Faldne danske militærfolk
Personer i Dansk Biografisk Leksikon
Personer i Den Skånske Krig fra Danmark-Norge
Kavaleriofficerer fra Danmark
Generaler fra Sverige
Tyskere i 1600-tallet
Glastonbury

Glastonbury er en by i Somerset i Sydvestengland. Fra middelalderen har byen haft stor betydning. Mange sagn udspiller sig her, bl.a. at Josef af Arimatæa endte sine dage her.

Her afholdes hvert år en af verdens største friluftsmusik- og teaterfestivaler Glastonbury Festival i sidste weekend af juni.

Eksterne henvisninger 

 Byen's hjemmeside

Byer i England
Somerset
Aage Remfeldt

Aage Remfeldt (født Rasmussen 4. september 1889 Fredriksberg – død 29. november 1983 Havdrup) var en dansk fotograf, portrættør og kapgænger. Uddannet på Teknologisk Institut 1910 og portrætfotograf i Oslo til 1935, da han flyttede tilbage til Danmark og overtog sin far, fotografen Lars Rasmussens forretning i Havdrup på Sjælland. Remfeldt boede i Havdrup indtil sin død i 1983.

Remfelt havde sin storhedstid i årene før 2. verdenskrig i Oslo. Blandt sine favoritter regnede han Sigrid Undset, Georg Brandes og Knut Hamsun, hvis portrætter hang i Remfeldts kombinerede atelier og lejlighed i Havdrup.

Remfeldts kvindesyn var, hvad man i dag vil kalde lettere antikveret: "Kvinden skal portrætteres medens hun endnu frister manden – inden hun bliver 18 år." Et syn der kom til udtryk i portrættet af "Hanne", der er oldingens hyldest til ungdommen.

Hans kamera var et stort mahogni atelierkamera, og det foretrukne objektiv et 480 mm Zeiss, som han fik underhånden i Oslo under 1. verdenskrig. "Jeg aner ikke hvor gammelt mit kamera er, men optikken, den er ny, den fik jeg i 1918", var svaret på et spørgsmål om kameraets alder. Under første verdenskrig var der forbud mod at udføre så lange linser fra Tyskland.

Som kapgænger gik han for AIK 95 og Københavns FF. Han blev nummer fire i 10 km gang ved OL 1912 i Stockholm. Han var dansk mester på 1 dansk mil 1909 og på 10 km 1910 og 1912. Han satte tre danske rekorder: på 10 danske mil og to gange på 10 km. Han var 1913-1914 i USA, hvor han opnåede flere gode resultater. Ved et stævne i Helsingfors i 1905 deltog han først i kapgangsskonkurrencerne over henholdsvis 1 mile og 5 kilometer og vandt, hvorefter han tog førstepræmie i boksning!

Remfeldt hed "Aage Rasmussen", til han tog navneforandring i 1918

Se også 
 Aage Remfeldt - et portræt - film fra 1983

Kilder 
 Askholm, Børge, "Aage Remfeldt, dansk fotografis grand old man", i Kreativ Fotografi, nr 2-1981 
 "KIF 100 AAR – Københavns Idrætsforening 24. oktober 1992". Udgivet i anledning af Københavns Idræts Forenings 100 års jubilæum 24.oktober 1992. Sats: PE offset & reklame A/S, 6800 Varde. Tryk: Richard Larsen.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Eksterne henvisninger 
 

 Aage Remfeldt. En portrættør 
 Fotohistorie profile
 

Kapgængere fra Danmark
Danske OL-deltagere i atletik
Atleter fra Københavns IF
Atleter fra AIK 9
Fotografer fra Danmark
Personer fra Frederiksberg
Deltagere for Danmark ved sommer-OL 1912
PLO

PLO har flere betydninger:
 Palæstinensiske Befrielsesorganisation – bevægelse som kæmper for en selvstændig palæstinensisk stat
 Praktiserende Lægers Organisation – interesseforening for praktiserende læger
 Pædagogisk Landsforening for Orientering – faglig forening for folkeskolelærere
Richard Wright

Richard William Wright (28. juli 1943 – 15. september 2008), også kendt som Rick Wright, var keyboard-spiller i rockgruppen Pink Floyd. Han var medlem fra omkring 1965, indtil Roger Waters fyrede ham under indspilningen af The Wall, men han fortsatte dog som betalt musiker under The Wall-turneen. Han spillede også med på A Momentary Lapse of Reason og den efterfølgende turné og blev fuldgyldigt medlem af Pink Floyd igen til indspilningen af The Division Bell og den efterfølgende P-U-L-S-E-turné.

Wright var kendt for sine lange, ekstravagante synthesizer-passager og sit brug af hammondorglet.

Soloalbums 
 Wet Dream (1978)
 Identity (under bandnavnet Zee sammen med Dave Harris) (1984)
 Broken China (1996)

Eksterne henvisninger 

 

Pink Floyd
Pianister fra Storbritannien
Rockmusikere fra England
Keyboardspillere fra England
Personer fra London
Centralmagterne

Centralmagterne er de stater, som udgjorde den alliance, der var den ene hovedaktør under 1. verdenskrig. Den omfattede Tyskland, Østrig-Ungarn, det Osmanniske Rige (Tyrkiet) og Bulgarien. Italien var oprindeligt allieret med Tyskland og Østrig-Ungarn, men holdt sig neutral ved krigsudbruddet og sluttede sig til centralmagternes modstandere, ententemagterne, i 1915.

Ledere 

Østrig-Ungarn 
 Franz Josef I – Østrig-Ungarns kejser (til 1916)
 Karl I – Østrig-Ungarns kejser (fra 1916 til 1918)
 Franz Graf Conrad von Hötzendorf – Chef for den Østrig-Ungarske generalstab
 Arthur Arz von Straussenburg – Chef for den Østrig-Ungarske generalstab
 Anton Haus – Øverstkommanderende for den Østrig-Ungarske flåde
 Maximilian Njegovan – Øverstkommanderende for den Østrig-Ungarske flåde
Det tyske kejserrige
 Wilhelm II – Tyske kejser
 Erich von Falkenhayn – Chef for den tyske generalstab
 Paul von Hindenburg – Chef for den tyske generalstab
 Reinhard Scheer – Befalende for den Kaiserliche Marine Hochseeflotte (Den tyske kejserlige marines højsøflåde)
 Erich Ludendorff – Underchef for den tyske hærs generalstab
 Wilhelm Souchon – Tysk flåderådgiver for det Osmanniske Rige
 Otto Liman von Sanders – Tysk hærrådgiver til det Osmanniske Rige
Osmanniske Rige
 Mehmed V – Osmanniske riges sultan
 İsmail Enver – Øverstkommanderende for den osmanniske hær
 Mustafa Kemal Atatürk – Leder for den 2. armé

Bulgarien
 Ferdinand I – Bulgariens zar
 Nikola Zhekov – Øverstkommanderende for den bulgarske hær
 Vladimir Vazov – Bulgarsk generalløjtnant

Se også 
 Ententemagterne
 Aksemagterne (Nazi-Tysklands allierede i 2. verdenskrig)

1. verdenskrig
Óli Poulsen

Óli Poulsen (født i 1963 på Færøerne) er en færøsk producent, musiker, arrangør og tekniker. Han flyttede til Danmark i 1987.

Óli Poulsen har blandt andet produceret plader for: 
 Hanne Boel
 Michael Learns to Rock
 Sanne Salomonsen 
 Lars H.U.G
 Sissel Kyrkjebø 
 Palle Mikkelborg 
 Niels-Henning Ørsted Pedersen
 Julie 
 Jennifer Rush 
 Jon 
 Grace Jones 
 Dodo & The Dodos 
 Maria Lucia 
 Stig Rossen 
 Big Fat Snake 
 Johnny Logan 
 Tamra Rosanes
 Yellowbellies 
 Savage Affair 
 Georgia Satellites 
 Me, She & Her
 Lena Anderssen 
 Russ Taff 
 Brinck 

Han har endvidere mikset, remikset og medvirket som musiker for blandt andet: 
 Savage Rose
 Laid Back 
 MC Einar
 Søs Fenger
 Ivan Pedersen 
 News 
 Roxette 
 Prince 
 Living Color 
 Massive Attack 
 Smokie 
 Shu-bi-dua 
 Suzi Quatro 
 Michael Ruff 
 Cut'N'Move 
 Anne Dorthe Michelsen 
 Ester Brohus 
 Love Shop 
 Sebastian

Eksterne links 
 Oli Poulsen – Officiel website

Musikproducere fra Danmark
Musikere fra Danmark
Musikere fra Færøerne
Thorkild Simonsen

Thorkild Simonsen (født 7. juli 1926 i Sønder Rubjerg, død 4. september 2022) var en dansk politiker.

Han var ordblind og udlært maler 1945 og var elev på Haslev udvidede Højskole 1947-1948. Derefter uddannede han sig som folkeskolelærer ved Ribe Statsseminarium fra 1948-1953. Simonsen blev samme år ansat som folkeskolelærer ved N.J. Fjordsgades Skole, hvor han også udnyttede sine erfaringer som erhvervsvejleder af unge. I 1961 blev han udnævnt til først viceskoleinspektør, siden skoleinspektør ved Brobjergskolen - en post han beklædte frem til 1970.

Thorkild Simonsen var medlem af Århus Byråd for Socialdemokraterne 1966-1997. I den periode var han rådmand for skole, idræt og kultur fra 1. april 1971 til 31. december 1981 og stod bag opførelsen af Musikhuset Aarhus. Herefter blev han borgmester fra 1. januar 1982 til 1997 og sikrede Socialdemokratiet gode valg. Han blev udpeget som indenrigsminister i regeringen Poul Nyrup Rasmussen III 20. oktober 1997 og fortsatte på samme post i regeringen Poul Nyrup Rasmussen IV til 23. februar 2000.

Han blev tildelt Fortjenstmedaljen i guld i 1997.

Den 3. marts 2005 blev Thorkild Simonsen af forligspartierne bag Strukturforliget bedt om at være opmand i en række omstridte sammenlægninger rundt om i landet. Detaljerne er beskrevet i artiklen om Strukturreformen.

Privat 
Han var søn af Alfred og Anna Simonsen og havde fem søskende: Ebba, Kristine, Gudrun, Bodil og Ove Johannes.

Han var fra 1953 gift med Edny (f. Jensen), med hvem han fik tre børn.

Litteratur/kilder 
 Esmann, Knud, Thorkild – vendelboen der fik Danmark til at spørge Århus, Centrum 1992
 Petersen, Teddy, Det finder vi ud af – en bog om Thorkild Simonsen, Tommeliden 1997

Kilder og henvisninger 

Formænd for Kommunernes Landsforening
Danske ministre fra Socialdemokraterne
Indenrigsministre fra Danmark
Personer i Kraks Blå Bog (afdøde)
Modtagere af Fortjenstmedaljen i guld
Borgmestre fra Socialdemokraterne
Borgmestre i Aarhus
Rådmænd i Aarhus
Personer fra Hjørring Kommune
Vendelboer
Terne

Terne har flere betydninger:

 Terner – en mågefugl.
 Terner (dokumentarfilm) – dansk naturfilm fra 1954
 Terne (tjenestepige) – en ung tjenestepige.
Munk (flertydig)

Munk kan hentyde til flere artikler:
 Munk – en mand, der har viet sit liv til sin religion
 Munk (efternavn) – et efternavn
 Munk (adelsslægter) – navnet på nogle uddøde danske adelsslægter
 Munk (gruppe) – navnet på en musikgruppe
 Munk (spurv) – en spurvefugl

Se også
Rovterne

Rovternen (Hydroprogne caspia) er verdens største terne. De voksne fugle har sorte ben og et langt rødt-orange næb. Rovternen når en længde på 48-56 cm og vejer 575-775 g. Dens vingefang kan blive op til 1,45 m.

Den yngler i områder med store søer og oceankyster i Nordamerika og lokalt i Europa, Asien, Afrika, Australien og New Zealand.

Forekomst i Danmark 
Rovternen er en sjælden gæst i Danmark, hvor den normalt kun observeres under træk mellem sine yngleområder i østersøområdet og vinterkvarteret i Afrika. Der er imidlertid i sommeren 2008 konstateret ynglende rovterner i det lukkede fuglereservat på Saltholm. Den har siden ynglet årligt på øen. Den er regnet som kritisk truet på den danske rødliste 2019.

Kilder og henvisninger 

 

 

Terner
Afrikas fugle
Fugle fra Eurasien
Nordamerikas fugle
Oceaniens fugle
Sortterne

Sortternen (Chlidonias niger) er en lille terne. De voksne fugle har korte, mørke ben og et kort, sort næb. Fuglen når en længde på 23-28 cm og vejer 60-75 g. Den yngler i ferskvandssumpe i Canada, i det nordlige USA, i det meste af Europa og i det vestlige Asien. Den er regnet som en truet art på den danske rødliste 2019. 

Sortternen sidder som regel på rede på flydende materiale i sumpene eller på jorden tæt ved vand. Hunnen lægger 2-4 æg.

Kilder og henvisninger 

 

Terner
Fugle fra Eurasien
Nordamerikas fugle
Sodfarvet terne

Den sodfarvede terne (Onychoprion fuscatus) er en terne, der lever ved de tropiske oceaner. Den når en længde på 35-45 cm og vejer 150-250 g.

Terner
Zapoteker

Zapotekerne var et indiansk folk der boede i området som den nuværende Oaxaca-delstat i den sydlige del af det centrale Mexico dækker. I præ-columbiansk tid var de en af de mesoamerikanske civilisationer. Arkæologien fører deres kultur cirka 2500 år tilbage i tiden. Blandt de arkæologiske rester er den tidlige og imponerede by Monte Albán, der bestod af bygninger, boldbaner, storslåede grave og gravguder, besat med fint forarbejdede guldsmykker. Monte Albán var den første større by på den vestlige halvkugle og var centrum for en zapotetisk stat, der dominerede meget af hvad vi i dag kender som delstaten Oaxaca.

Zapotekerne udviklede en kalender og et skriftsystem baseret på ordbilleder, der anvendte et separat ideogram til at repræsentere hver stavelse i sproget. Dette skriftsystem menes at været grundlaget for andre mesoamerikanske skriftsystemer udviklet af de olmekiske, epi-olmekiske, maya-, mixtekiske og aztekiske civilisationer. I aztekernes hovedstad Tenochtitlán, boede der zapotekiske og mixtekiske håndværkere, som fremstillede smykker til de aztekiske tlatoanis, eller regenter. Blandt andre den berømte Moctezuma II. Kontakten til det centrale Mexico går dog meget længere tilbage, som dokumenteret af de arkæologiske rester af et zapotetisk kvarter i Teotihuacán og et "gæstehus" i Teotihuacan-stil på Monte Albán. Andre vigtige præ-columbianske zapotetiske steder er blandt andre Lambityeco, Dainzu, Mitla, Yagul, San Jose Mogote og Zaachila.

Den mest berømte zapoteker i moderne tid var Benito Juárez, der generelt betragtes som Mexicos største præsident.

I dag bor der over 400.000 zapotekere i Mexico.

Eksterne henvisninger 

Præcolumbianske kulturer
Folkeslag i Mexico
Naurisk urreligion

Den nauriske urreligion er en monoteistisk religion som indeholder en gudinde ved navn Eijebong og en ø af ånder, Buitani. De troende siger at himmelen og havet blev skabt af en edderkop kaldt Aerop-Enap.

Det er meget få, om overhovedet nogen, indbyggere på Nauru som fortsat tror på religionens mytologi, især på grund af kristendommens dominans og den vestlige påvirkning af naurisk kultur.

Religioner
Urreligion
Paul Hammerich

Paul Hammerich (12. juni 1927 på Frederiksberg – 16. april 1992 i København) var en dansk journalist og forfatter.

Efter studentereksamen i 1947 begyndte Paul Hammerich en journalistisk karriere på Politiken i 1948. Efter læretiden blev han rejsende reporter og derefter søndagsredaktør fra 1960 til 1967. I kort tid var han redaktør af ugebladet Hjemmet, hvorefter han i 1971 kom til Gyldendal. Her var han til han i 1983 vendte tilbage til Politiken som kronikredaktør og klummeskribent.

Det var imidlertid Paul Hammerichs hovedværk, den subjektive og velfortalte Danmarkskrønike, der for alvor gjorde ham kendt. I tre bind (i senere udgaver seks bind) fortalte han Danmarks historie fra 2. verdenskrig til indtrædelsen i EF. Særligt gjorde en tv-serie over bøgerne Hammerich til folkeeje. Han var også aktiv som medforfatter af Huset på Christianshavn, Matador og satireprogrammerne Hov-hov og Uha-uha. 1979-1983 var han formand for Det Danske Filminstituts bestyrelse.

Det var Hammerich, der var ansvarlig for, at Søren Brun i tegneserien Radiserne fik sit favoritudtryk på dansk: "Jeg græmmes."
Det skete, mens han var gift med oversætteren Ida Elisabeth Hammerich, der oversatte Radiserne. Sammen fik de sønnen Rumle Hammerich, der ikke er opkaldt efter Rumle i Radiserne. Det er omvendt. Han har også datteren, Camilla Hammerich, som spillede Regitze Varnæs i Matador.

Paul Hammerich var medlem af Det Danske Gastronomiske Akademi og var fra 1979 til 1983 bestyrelsesformand for Det Danske Filminstitut.

Blandt de mange anerkendelser han fik er Søren Gyldendal Prisen i 1978, Publicistprisen i 1981 og De Gyldne Laurbær i 1987 for Lysmageren — en krønike om Poul Henningsen. Poul Henningsen var et af Poul Hammerichs store forbilleder.

Paul Hammerich var gift yderligere to gange, fra 1982 til sin død med skuespilleren Malene Schwartz.

Hammerich døde den 16. april 1992 under en bypassoperation.

Eksterne henvisninger 
 
 Paul Hammerich – skematisk biografi på litteraturpriser.dk
 
 
 

Personer fra Frederiksberg
Debattører fra Danmark
Dramatikere fra Danmark
Journalister fra Danmark
Journalister ved Politiken
Faglitterære forfattere fra Danmark
Manuskriptforfattere fra Danmark
Danskere i 1900-tallet
Historieformidlere
Personer i Kraks Blå Bog (afdøde)
Modtagere af Boghandlernes gyldne Laurbær
Dansksprogede forfattere fra Danmark
Paul
Modtagere af Søren Gyldendal-prisen
Modtagere af Publicistprisen
Studenter fra Ordrup Gymnasium
Hallucination

En hallucination er en sanseoplevelse, der opstår uden en tilsvarende påvirkning af vores sanseorganer.
Hallucinationer kan forekomme på alle sanser: syn, hørelse, lugt, smag og følesans. Man kan høre lyde og stemmer, uden at nogen lyde når ørerne, eller man kan se personer eller genstande, der ikke er til stede. Oplevelsen kan ved den ægte hallucination ikke af personen skelnes fra en virkelig sanseoplevelse.

Hallucinationer ses ved mange tilstande, hvor hjernen er under voldsom belastning: Ved høj feber (især hos børn) og ekstrem søvnmangel.
Ved grænsen imellem søvnen og den vågne tilstand kan mange mennesker i få sekunder opleve meget livagtige hallucinationer, kaldet hypnagoge og hypnopompe hallucinationer.

Hallucinationer forekommer ved mange egentlige sindssygdomme, hvor især hørehallucinationerne ved paranoid skizofreni er bemærkelsesværdige. Her er der oftest tale om at stemmerne taler til og om patienten, stemmerne kan være nedladende, kommanderende eller måske opmuntrende. Skanning af hjernen har vist aktivering af nogle af høre-centrene, præcis som om patienten virkelig hørte noget.

Hallucinationer opnås også i psykedeliske stoffer som f.eks. LSD og svampe. I Danmark findes svampen Psilocybe semilanceata (Spids nøgenhat), som for det meste giver hallucinationer ved oral indtagelse.

Psykiske sygdomme
Syn
Sveriges helligdage

Sveriges kalender- og helligdage.

 nyårsdagen – 1. januar 
 trettondagen – 6. januar 
 långfredag – skiftende dato 
 påskdagen – skiftende dato
 annandag påsk – skiftende dato
 första maj – 1. maj
 svenska flaggans dag – 6. juni
 Kristi himmelfärdsdag – skiftende dato
 pingstdagen – skiftende dato
 Sveriges nationaldag – 6. juni
 midsommardagen – skiftende dato
 alla helgons dag – skiftende dato
 juldagen – 25. december
 annandag jul – 26. december

Fødsels- og navnedage 
Tidligere festligholdt man i Sverige kun personens navnedag frem for fødedagen. I dag fejrer man i højere grad enten begge dele, eller fødselsdagen. I svenske kalendere anfører man fortsat både fødselsdag og navnedag på kongehusets medlemmer

Eksterne henvisninger 

Helligdage
Helligdage
Bjarne

Bjarne er et drengenavn, der er en kortform af gamle nordiske navne som Biorngæir og Biornulf.

Bjarne betyder Bjørn.

Kendte personer med navnet 

Bjarne Liller, dansk musiker, jazz- og visesanger.
Bjarne Møgelhøj, var formand for FDB. 
Bjarne Reuter, dansk forfatter.
Bjarne Riis, var cykelrytter, er nu holdejer af et dansk cykelhold. 
Bjarne Stroustrup,  dansk datalog.
Bjarne Henriksen, dansk skuespiller.

Drengenavne